Boek: Raaiselkind‘n Verhaal wat die kruis van outisme genadeloos oopvlek. Sentraal in hierdie aangrypende gegewe staan twee onvergeetlike vrouekarakters: Ingrid Dorfling, ma van Alexander, wat die grense van wanhoop oorskry in haar verbete stryd om die kind wat hulle hele gesinlewe ontwrig “mens” te laat word. En in die proses omtrent alles wat kosbaar is, verloor. Parallel met Ingrid staan Miriam – oppasma – met haar kinderlike godsvertroue en aardse wysheid die enigste is wat tot “Boetatjie” kan deurdring. ŉ Fliek met dieselfde naam, gebaseer op die boek, word op 16 Februarie landswyd in teaters vrygestel. Oor die outeur Annelie Botes is in 1957 op die plaas Grootfontein in die Kammanassie naby Uniondale gebore. Sy was onder meer ŉ musiekonderwyseres en kerkorreliste. In 1994 begin sy aktief skryf en ‘n jaar later debuteer sy met die roman Trippel Sewe. In 1998 ontvang sy die ATKV-Prosaprys vir haar roman Klawervier. Uitgewer: Tafelberg Prys: R240,00* *Prys onderhewig aan verandering Koop die boek by Graffiti Boeke.